b'\n_START_ARTICLE_\nTeerilampi (Ikaalinen)\n_START_SECTION_\nMaantietoa\n_START_PARAGRAPH_\nLammen pituus on 450 metri\xc3\xa4, leveys 80 metri\xc3\xa4 ja sen pinta-ala on 3,0 hehtaaria. Se sijaitsee kallioisia m\xc3\xa4ki\xc3\xa4 ja pieni\xc3\xa4 soita vuorottelevassa er\xc3\xa4maassa kolme kilometri\xc3\xa4 Vahoj\xc3\xa4rvest\xc3\xa4 kaakkoon. Siihen laskee yksi pieni mets\xc3\xa4oja, mutta lammesta ei ole laskuojaa. Lammen vesi suotuu viereisen Pudotusnevan suo-ojiin. Rantaviiva on kilometrin pituinen. Se on puoliksi suota ja kangasmets\xc3\xa4\xc3\xa4. Rannoille on rakennettu kaksi vapaa-ajan asuntoa, joille johtaa tie. Yksi asunnoista on vuokrak\xc3\xa4mpp\xc3\xa4  ja etel\xc3\xa4rannassa on laavut. Lampea kiert\xc3\xa4\xc3\xa4 polku, jossa soisia osuuksia kannattelevat pitkospuut. Parkanon ja Ikaalisten v\xc3\xa4linen raja sijaitsee lammen pohjoisrannalla.'